Մտավորականների ներկայացուցիչների հետ հանդիպմանը, ներկայացնելով իր պատկերացումը հանրապետության ապագա նախագահի մասին, Սերժ Սարգսյանը նշել է, որ, իր կարծիքով, խոսք պետք է գնա մի մարդու, մի անհատի մասին, ով անցած ճանապարհ ունի, ունի ճանաչում ե՛ւ երկրի ներսում, ե՛ւ դրսում, կարող է պատշաճ մակարդակով, ըստ արժանվույն ներկայացնել Հայաստանն արտերկրում, այսինքն՝ կատարել իր ներկայացուցչական ֆունկցիաները ե՛ւ երկրի ներսում, ե՛ւ երկրից դուրս: Ապագա նախագահը, Սերժ Սարգսյանի պատկերացմամբ, պետք է տիրապետի օտար լեզուների, ունենա լայն կապեր թե՛ Սփյուռքում, թե՛ Հայաստանում, վայելի հեղինակություն եւ, որ ամենակարեւորն է՝ անկողմնակալ մարդ լինի, ով երբեք քաղաքականությամբ չի զբաղվել եւ կուսակցության անդամ չի եղել: Ընդամենը մի երկու բան ավելացնեմ մեր վաղվա նախագահի կերպարին. նա պետք է ճեփ-ճերմակ հագուստ կրի, գլխին լուսապսակ ունենա, իսկ մեջքին` հրեշտակի թեւեր: Ահա, այսպես արդեն նախագահի կերպարը կամբողջանա լիովին: